Cauza morții iubitului Arynei Sabalenka, conform fostei soții
- Bianca Ion
- 20 martie 2024, 22:29
La vârsta de doar 42 de ani, fostul jucător de hochei pe gheață și partenerul Arynei Sabalenka, Konstantin Koltsov, a încetat din viață în Miami, unde se afla alături de tenismenă.
Deși principala ipoteză luată în calcul de autorități este sinuciderea, fosta soție a lui Koltsov aduce presei o altă variantă care ar putea fi luată în calcul.
Care ar fi cauza morții iubitului Arynei Sabalenka, conform fostei soții
Chiar dacă departamentul de poliție din Miami a sugerat sinuciderea ca ipoteză principală în cazul lui Konstantin Koltsov, fosta sa soție a afirmat că acesta era cel mai probabil în stare de ebrietate și că decesul său ar fi survenit în urma unui accident.
Vestea morții fostului jucător de hochei Konstantin Koltsov, partenerul numărului 2 mondial Aryna Sabalenka, a șocat lumea tenisului marți. Deși poliția a exclus crima ca posibilitate și a indicat că sinuciderea era cea mai probabilă explicație, fosta sa soție a propus o altă ipoteză.
"Cel mai probabil era foarte beat. Din păcate, pentru jucătorii de hochei este ceva obișnuit. S-au găsit sticle goale de alcool în camera în care a stat Konstantin, balconul avea vedere la ocean, probabil că a fost un accident.
Avem încă vechiul computer de familie, cu emailul lui Konstantin. Știam parolele și am reușit să deschid mesajele.
Konstantin închiriase apartamente și pentru următoarea perioadă și o mașină pe un termen mai lung. Adică nu avea de gând să se sinucidă", a declarat Julija Mikhailova pentru Daily Mail.
Varianta crimei este exclusă de autorități
Ea a menționat că fostul iubit al Aryanei Sabalenka a căzut de la etajul 23 al St. Regis Bal Harbour Resort, iar investigația se va desfășura pe o perioadă de aproximativ o lună, după ce varianta crimei a fost deja exclusă de către poliție.
"Potrivit anchetatorilor americani, luni, 18 martie, la ora 00:39 dimineața, poliția și pompierii din Bal Harbour au fost trimise la St. Regis Bal Harbour Resort, 9703 Collins Avenue", a transmis pentru CNN, Departamentului de Poliție din comitatul Miami-Dade, statul american Florida. "Departamentul de poliție din Miami-Dade, Biroul de Omucideri, a răspuns și a preluat ancheta despre aparenta sinucidere a lui Konstantin Koltsov. Nu se suspectează o crimă", potrivit CNN.
Aryna Sabalenka va juca la Miami Open după moartea iubitului
După tragicul deces al iubitului său, Aryna Sabalenka are în plan să se întoarcă pe terenul de tenis și să participe la Miami Open. Turneul de tenis WTA 1.000 de la Miami a început marți, iar jucătoarea din Belarus primește sprijin din partea colegelor din circuit în această perioadă dificilă. Astfel, belarusa Arina Sabalaneka va lua parte la competiție. Organizatorii au confirmat deja participarea ei în turneu.